section_heading: Vanbračna zajednica
paragraph_text: Prema rimskom zakonu, konkubina je bila žena koja je živjela u stabilnoj monogamnoj vezi s muškarcem koji nije bio njen suprug. S položajem konkubine nije se povezivala nikakva sramota, a konkubina je naposljetku mogla postati supruga. U konkubinatu partneri su međusobno mogli razmjenjivati darove, za razliku od braka, gdje se održavala stroža podjela imovine između dvoje supružnika.